Document ID: /roh_data/filtered/fineweb-2-filterrobots_roh.jsonl.gz/1279

Per ils battasendas è la fin d’emna da Tschuncaisma il highlight da l’entir onn. Lura s’inscuntran numnadamain tut las 11 secziuns dal chantun Grischun al champ da battasendas. Quest onn era quel a Landquart sin il prà da la Ganda.
Battasendas fan durant ina fin d'emna duas giadas festa
Il champ da quest onn era sut l’ensaina da far festa. Per l’ina festiveschan ils battasendas dal chantun Grischun lur giubileum da 100 onns e per l’autra han ils organisaturs dal champ da Tschuncaisma, numnadamain la secziun dals battasendas da Landquart, lur 75avel natalizi.
Tar in champ cun var 300 battasendas gioga la cuschina ina rolla centrala. Mintga secziun cuschina per sias battasendas. Cuschinà vegn da tuttas sorts – da tratgs simpels fin tar tratgs magari pretensius.
RR Telesguard 17:40